- Botoşani e pe ultimul loc în Liga 1
- Moldovenii, 4 meciuri consecutive fără victorie
Valeriu Iftime a făcut anunţul dramatic legat de Botoşani. Moldovenii au revenit pe ultimul loc în Liga 1, după patru meciuri fără victorie, în care au adunat două puncte.
Botoşani are trei victorii în cele 28 de meciuri disputate în sezonul regular. Ultima victorie a venit în derby-ul cu Poli Iaşi, 2-1, cu o lună în urmă.
Valeriu Iftime a făcut anunţul dramatic legat de Botoşani
"Suntem în fundul gropii, greu de emis multe pretenții în momentul ăsta. Chiar dacă am ratat un penalty, fotbalul e pe goluri. Am avut și neșansă. Îmi pare sincer rău, dar corabia mea se scufundă de la un meci la altul.
Parcă se adună doar la mine, la omul sărac, nici boii nu-i mai trag. Asta e! Sunt un pic trist acum, n-am niciun argument să mă simt în formă. Meciul dă speranțe că putem juca, dar trebuie să dăm gol. Parcă mi se pare prea nedrept să iau două goluri așa", a spus Iftime, citat de sport.ro.
FC Botoşani – Sepsi 1-2, în etapa a 28-a
FC Botoşani – Sepsi 1-2, după un meci "nebun", disputat în etapa a 28-a Ligii 1. Gazdele au rămas la 5 puncte în spatele locului 15, ocupat de Dinamo.
Au marcat Păun '24 şi Debeljuh '31 pentru Sepsi, respectiv Lopez '78 pentru FC Botoşani. Gazdele au ratat un penalty în minutul 65, prin Florescu. În minutul 90+8, de la Sepsi a fost eliminat Dumitrescu.
Eduard Florescu, criză de nervi după ce a fost schimbat
Eduard Florescu a avut o criză de nervi după ce a fost schimbat. El a părăsit terenul în minutul 76, fiind înlocuit cu Alin Şeroni.
Eduard Florescu a ratat un penalty în minutul 65 al partidei. Chiar dacă Bogdan Andone a încercat să îl încurajeze după ce l-a înlocuit, Eduard Florescu a fost de nestăpânit.
După ce a dat mâna cu antrenorul Bogdan Andone, Florescu a început să înjure şi a lovit cu pumnul geamul de plexiglas de la banca de rezerve.
Florescu este cel mai prolific jucător al lui FC Botoşani în acest sezon, dar astăzi a prins o zi teribil de slabă. El s-a "răzbunat" pe banca de rezerve în urma evoluţiei foarte slabe de astăzi.